
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  2ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 4/2024
Στη Λευκάδα σήμερα στις 15 του μηνός Ιανουαρίου, του έτους 2024, ημέρα Δευτέρα και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 693/11.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι εννέα (29)  μέλη, ο Πρόεδρος κήρυξε την έναρξη της Συνεδρίασης.

ΘΕΜΑ 2ο: Απόφαση Δ.Σ. ορισμού αντιπροσώπων στο Διοικητικό Συμβούλιο του Συνδέσμου Ύδρευσης Δήμων Λευκάδας και Αιτωλοακαρνανίας, για την τρέχουσα αυτοδιοικητική περίοδο. 

                                                                                     Εισηγητής: Ευστάθιος Σκλαβενίτης, Πρόεδρος Δ.Σ.


Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:
   
«Ο «ΣΥΝΔΕΣΜΟΣ ΥΔΡΕΥΣΗΣ ΔΗΜΩΝ ΛΕΥΚΑΔΑΣ και ΑΙΤΩΛΟΑΚΑΡΝΑΝΙΑΣ», πρωτοσυστάθηκε  το έτος1968. Μέλη  του είναι οι  Δήμοι Λευκάδας, Ακτίου-Βόνιτσας  και Μεγανησίου. 


Τα μέλη του Συνδέσμου εκπροσωπούνται ανάλογα με  τον πληθυσμό των Δήμων, κοινοτήτων  που ωφελούνται από τη δραστηριότητα του Συνδέσμου. Το πληθυσμιακό δε, είναι το βασικό κριτήριο κατανομής των αντιπροσώπων ανά Δήμο  όπως ορίζουν οι δ/ξεις του άρθρου 246 παραγρ.2 του Ν.3463/2006.

Σύμφωνα  με τα στοιχεία της τελευταίας απογραφής (ΦΕΚ 2802/τ.Β΄/26-04-2023)  ο πληθυσμός τω μελών του ΣΥΝΔΕΣΜΟΥ ΥΔΡΕΥΣΗΣ ΔΗΜΩΝ ΛΕΥΚΑΔΑΣ και ΑΙΤΩΛΟΑΚΑΡΝΑΝΙΑΣ είναι ο ακόλουθος:

1. Ο Δήμος Λευκάδας σε σύνολο πληθυσμού 21.900 κατοίκων έχει ωφελούμενο από τον ανωτέρω Σύνδεσμο πληθυσμό 21.518  κατοίκους (εκτός  τις δημοτικές κοινότητες Καλάμου με πληθυσμό 342 κατοίκους  &  Καστού με πληθυσμό 40 κατοίκους). 

2. Ο Δήμος Ακτίου-Βόνιτσας σε σύνολο πληθυσμού 14.644 κατοίκων έχει ωφελούμενο πληθυσμό 6.223  κατοίκους και περιλαμβάνει  τις δημοτικές κοινότητες  Βόνιτσας με πληθυσμό 4.264 κατοίκους, Αγίου Νικολάου Βονίτσης  με πληθυσμό 572 κατοίκους, Περατιάς με πληθυσμό 380 κατοίκους και Πλαγιάς με πληθυσμό 1.007 κατοίκους. )  

3. Ο Δήμος Μεγανησίου με πληθυσμό 926 κατοίκους έχει ωφελούμενο πληθυσμό  926.


Οι δ/ξεις του άρθρου 246 παραγρ.2 του ΚΔΚ (Ν.3463/2006-ΦΕΚ Α΄114/8.06.2006) ορίζουν ότι «Το διοικητικό συμβούλιο συγκροτείται από αιρετούς αντιπροσώπους του κάθε Δήμου ή της Κοινότητας, που εκλέγονται από τα δημοτικά και κοινοτικά συμβούλιά τους, ανάλογα με τον πληθυσμό τους, με βάση τον πληθυσμό του μικρότερου Δήμου ή της μικρότερης Κοινότητας, που εκπροσωπείται με έναν αντιπρόσωπο. Ο αριθμός των αντιπροσώπων του καθενός από τους λοιπούς Δήμους και Κοινότητες, που μετέχουν στο Σύνδεσμο, βρίσκεται με τη διαίρεση του πληθυσμού του δια του πληθυσμού του μικρότερου από αυτούς. Αν τυχόν απομένει κλάσμα μεγαλύτερο από μισή μονάδα, υπολογίζεται ως μονάδα.»

 Έτσι σε εφαρμογή της παραγρ. 2 του άρθρου 246 του Ν.3463/2006 έχουμε τους εξής αντιπροσώπους ανά Δήμο:

1.Δήμος Λευκάδας  21.518:926= 23,23 άρα 23  αντιπροσώπους 

2.Δήμος Ακτίου-Βόνιτσας 6223:926= 6,72 άρα 7 αντιπροσώπους

3.Δήμος Μεγανησίου      926 :926=1 αντιπρόσωπο

Σύνολο αντιπροσώπων: 31

Σύμφωνα με την παρ.3 του ιδίου άρθρου αν τα μέλη του διοικητικού συμβουλίου του Συνδέ​σμου, σύμφωνα με τον υπολογισμό της προηγούμενης παραγράφου είναι περισσότερα από είκοσι πέντε (25), κάθε δημοτικό και κοινοτικό συμβούλιο εκλέγει αντι​προσώπους για το διοικητικό συμβούλιο του Συνδέσμου ως εξής:

i. Δήμοι ή Κοινότητες με πληθυσμό από έναν (1) έως δέκα χιλιάδες (10.000) κατοίκους εκλέγουν έναν (1) αντι​πρόσωπο,

ii. από δέκα χιλιάδες έναν (10.001) έως τριάντα χιλιάδες (30.000) εκλέγουν δύο (2) αντιπροσώπους,

iii. από τριάντα χιλιάδες έναν (30.001) έως εκατό χιλι​άδες (100.000), τρεις (3) αντιπροσώπους,

iv. από εκατό χιλιάδες έναν (100.001) έως τριακόσιες χιλιάδες (300.000), τέσσερις (4) αντιπροσώπους και

v. από τριακόσιες χιλιάδες έναν (300.001) και άνω, πέντε (5) αντιπροσώπους.

Στην περίπτωση του εν λόγω Συνδέσμου εκλέγεται:

Ένας (1)  αντιπρόσωπος από το Δήμο Μεγανησίου (αφού ο ωφελούμενος πληθυσμός είναι 926 κάτοικοι), 

Ένας (1) αντιπρόσωπος  από το Δήμο Ακτίου Βόνιτσας (αφού οι ωφελούμενοι είναι 6223 κάτοικοι) και 

Δύο (2)  αντιπρόσωποι από το Δήμο Λευκάδας (αφού οι ωφελούμενοι είναι 21.518 κάτοικοι). Σύνολο 4 αντιπρόσωποι. Ο αριθμός των αντιπροσώπων είναι μικρότερος από 5.

Σύμφωνα και με την παραγρ. 5 του ιδίου άρθρου 246 (Ν.3463/2006) σε Συνδέσμους δύο (2) έως και τεσσάρων (4) Δήμων ή Κοινοτήτων, αν ο αριθμός των αντιπροσώπων, σύμφω​να με τον υπολογισμό που προβλέπει η παράγραφος 2, είναι μεγαλύτερος από είκοσι πέντε (25) ή μικρότερος από πέντε (5)όπως στην περίπτωσή μας, το διοικητικό συμβούλιο συγκροτείται σύμφωνα με τις διατάξεις της παραγράφου 3 του άρθρου 246 του ν. 3463/06.

Δηλαδή 1 αντιπρόσωπος για το Δήμο Μεγανησίου, 1 για το Δήμο Ακτίου Βόνιτσας και 2 για το Δήμο Λευκάδας. Σύνολο 4.

Σύμφωνα με τις δ/ξεις της παρ.5 αρθρου 246 ν. 3463/06  αν τυχόν, και κατά τον υπολογισμό που προβλέπουν οι διατάξεις της παραγράφου 3, ο αριθμός των αντι​προσώπων είναι μικρότερος από πέντε (5), το διοικητικό συμβούλιο του Συνδέσμου συγκροτείται πάλι από πέ​ντε (5) αντιπροσώπους. Για να συμπληρωθούν οι κενές θέσεις ορίζεται από ένας αντιπρόσωπος των Δήμων που έχουν το μεγαλύτερο πληθυσμό κατά σειρά. 

Επειδή ο Δήμος Λευκάδας έχει τον μεγαλύτερο πληθυσμό  κατά σειρά από τους 3 ανωτέρω δήμους  πρέπει να οριστεί ακόμη ένας αντιπρόσωπος του Δήμου Λευκάδας, προκειμένου να συμπληρωθεί η κενή θέση. 

Από το συνδυασμό  των παραπάνω  προκύπτει ότι   το  Διοικητικό Συμβούλιο του Συνδέσμου είναι πενταμελές και αποτελείται από έναν (1) αντιπρόσωπο του Δήμου Μεγανησίου, 1 αντιπρόσωπο του Δήμου Ακτίου-Βόνιτσας και 3 αντιπροσώπους του Δήμου Λευκάδας. 

Σύμφωνα με τις δ/ξεις της παρ. 6 του άρθρου 246 του ν. 3463/06 Για όλη τη διάρκεια της δημοτικής ή κοινοτικής περιόδου, τα δημοτικά ή κοινοτικά συμβούλια εκλέγουν ως αντιπροσώπους τους στο διοικητικό συμβούλιο του Συνδέσμου μέλη τους ή τον δήμαρχο. Στην περίπτωση που ένα δημοτικό ή κοινοτικό συμβούλιο εκλέγει περισσότερους από δύο (2) εκπροσώπους, ένας (1) από αυτούς εκλέγεται από τη μειοψηφία του δημοτικού ή κοινοτικού συμβουλίου. Η εκλογή γίνεται μέσα σε έναν (1) μήνα από την εγκατάσταση των δημοτικών ή κοινοτικών αρχών.

Επίσης σύμφωνα με τις  δ/ξεις του άρθρου 6 παρ. 1 περ. β του Ν. 2839/2000 σχετικά με «Ρυθμίσεις θεμάτων Γενικής Γραμματείας Ισότητας όπως συμπληρώθηκαν από τις δ/ξεις της παρ. 1 του άρθρου 16 του Ν. 4604/19 « Στις περιπτώσεις διορισμού ή υποδείξεως από το Δημόσιο, τα Ν.Π.Δ.Δ. και τους Ο.Τ.Α., μελών διοικητικών συμβουλίων ή άλλων συλλογικών οργάνων διοίκησης Ν.Π.Δ.Δ. ή Ν.Π.Ι.Δ., ο αριθμός των διοριζομένων ή υποδεικνυομένων προσώπων κάθε φύλου ανέρχεται σε ποσοστό ίσο τουλάχιστον με το 1/3 των διοριζομένων ή υποδεικνυομένων σύμφωνα με τις κείμενες διατάξεις, εφόσον τα μέλη που διορίζονται ή υποδεικνύονται είναι πάνω από ένα (1).

Σύμφωνα με τις δ/ξεις του άρθρου 16 του Ν. 4604/19  «1. Στο τέλος της περίπτωσης β΄ της παρ. 1 του άρθρου 6 του ν. 2839/2000 (Α΄ 196), προστίθεται εδάφιο ως εξής:
«Συγκρότηση συλλογικού οργάνου των περιπτώσεων α΄ και β΄ χωρίς την τήρηση των προϋποθέσεων του παρόντος άρθρου δεν είναι νόμιμη, εκτός των περιπτώσεων συλλογικών οργάνων των οποίων τα μέλη εν μέρει ή στο σύνολό τους ορίζονται ως εκ της θέσεως αυτών (ex officio) ή προέρχονται από εκλογή ή ορίζονται από το Υπουργείο Εθνικής Άμυνας και τα εποπτευόμενα από αυτό νομικά πρόσωπα λόγω αποδεδειγμένης ανεπάρκειας ικανού αριθμού προσώπων του ετέρου φύλου.».

Με το υπ΄αριθ. 1/03-01-2024 έγγραφο του Συνδέσμου Υδρευσης Δήμων Λευκάδας & Αιτωλοακαρνανίας ζητήθηκε ο ορισμός αντιπροσώπων στο Διοικητικό Συμβούλιο του Συνδέσμου από το Δήμο Λευκάδας. 
Σύμφωνα με της δ/ξεις της παρ. 7 του άρθρου 246 του ν. 3463/06 ο Πρόεδρος και ο Αντιπρόεδρος του Συνδέσμου εκλέγονται από το Διοικητικό Συμβούλιο του Συνδέσμου.

   Κατόπιν των παραπάνω από τους τρεις  αντιπροσώπους του Δήμου Λευκάδας οι δύο εκλέγονται από την πλειοψηφία και ο ένας από την μειοψηφία με τους αναπληρωτές τους.

                                                   εισηγούμαι

 την εκλογή  αντιπροσώπων του Δήμου Λευκάδας στο Διοικητικό Συμβούλιο του Συνδέσμου, για την τρέχουσα αυτοδιοικητική περίοδο.»    
Στη συνέχεια ο Δήμαρχος Δρ. Ξενοφών Ν. Βεργίνης,  πρότεινε  από την πλειοψηφούσα Δ. Π. «Λευκάδα μπορείς»   τους εξής :
Βεργίνη Ξενοφώντα, Δήμαρχο, τακτικό μέλος, με αναπληρώτρια την Δ.Σ. Κωνσταντινίδη Σεβαστή
Σκληρό Φίλιππο, Δ.Σ.  τακτικό μέλος, με αναπληρωτή τον Δ.Σ. Σολδάτο Γεώργιο.
Από τις παρατάξεις της μειοψηφίας:

Ο επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπος Καλός , πρότεινε τους εξής:

Πεντεσπίτη Νικόλαο, Δ.Σ.  τακτικό μέλος με αναπληρωτή τον Δ.Σ. Λύγδα Σπυρίδωνα

Ο επικεφαλής της Δ.Π. « Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» Δρακονταειδής Κων/νος, πρότεινε τους εξής:

Σέρβο Κων/νο Δ.Σ. τακτικό μέλος, με αναπληρωτή του τον Δ.Σ. Θερμό Ευάγγελο.

Ο επικεφαλής της Δ.Π. « ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» , Βερροιώτης Ευάγγελος, πρότεινε τους εξής:

Βερροιώτη Ευάγγελο Δ.Σ. τακτικό μέλος, με αναπληρωτή του τον Δ.Σ. Βεροιώτη Αλέξανδρο.

Ακολουθεί ψηφοφορία.

Η πρόταση του Δημάρχου, Δρ. Ξενοφώντος Ν. Βεργίνη, έλαβε δεκαεπτά (17) ψήφους.
Η πρόταση του επικεφαλής της Δ.Π. «ΣΥΓΧΡΟΝΗ ΛΕΥΚΑΔΑ» Χαράλαμπου Καλού, έλαβε επτά (7) ψήφους
Η πρόταση του επικεφαλής της Δ.Π. «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» Δρακονταειδή Κων/νου έλαβε τρεις (3) ψήφους.

Η πρόταση του επικεφαλής της Δ.Π. « ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ», έλαβε δύο (2) ψήφους.

Το Δ.Σ. αφού έλαβε υπόψη του όλα τα παραπάνω

ΑΠΟΦΑΣΙΖΕΙ 

Τον ορισμό των αντιπροσώπων του Δήμου Λευκάδας στο Διοικητικό Συμβούλιο του Συνδέσμου Ύδρευσης Δήμων Λευκάδας και Αιτωλοακαρνανίας, για την τρέχουσα αυτοδιοικητική περίοδο ως εξής:
1. Βεργίνη Ξενοφώντα, Δήμαρχο, τακτικό μέλος, με αναπληρώτρια την Δ.Σ. Κωνσταντινίδη Σεβαστή.
2. Σκληρό Φίλιππο, Δ.Σ.  τακτικό μέλος, με αναπληρωτή τον Δ.Σ. Σολδάτο Γεώργιο.

3. Πεντεσπίτη Νικόλαο, Δ.Σ.  τακτικό μέλος με αναπληρωτή τον Δ.Σ. Λύγδα Σπυρίδωνα

            Η απόφαση αυτή πήρε αρ. 4/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

